EkBass/fiwiki-20250220-pages-articles huggingface dataset:
Kyle XY

Kyle XY on yhdysvaltalainen vuosina 2006–09 esitetty tieteis–draamasarja, joka kertoo pojasta nimeltä Kyle. Hän herää metsässä Seattlen ulkopuolella ilman muistikuvia aikaisemmin tapahtuneesta. Sarja etenee Kylen yrittäessä ymmärtää kuka hän on ja miksi hänellä ei ole napaa tai muistoja nuoruudestaan. Sarjaa esitettiin Yhdysvalloissa ABC Familyn ja Suomessa Nelosen kanavilla. == Pilottijakso == Kyle on 16-vuotias teini, joka alastomana herää keskellä metsää, Seattlen liepeillä ja ilman mitään käsitystä aiemmasta elämästään. Kyle on kuin vastasyntynyt vauva ilman minkäänlaista tietoa sosiaalisesta elämästä: hän ei ymmärrä yksinkertaisia asioita, kuten miten syödä tai juoda eikä hän osaa kommunikoida muiden ihmisten kanssa. Kun Kyle kävelee alasti läheiseen kaupunkiin, ottaa poliisi hänet huostaansa. Kun he eivät löydä Kylesta minkäänlaisia henkilötietoja, hänet viedään nuorisovankilaan, missä selviää ettei hänellä ole napaa. Terapeutti Nicole Trager kiinnostuu Kylen tapauksesta. Hän käsittää, ettei Kyle kuulu nuorisovankilaan ja ottaa hänet kotiinsa asumaan siksi aikaa kun poliisi jatkaa hänen oikean perheensä etsintöjä. Sarja perustuu Kylen ja Tragerin perheen välisiin kommelluksiin ja etenee Kylen oppiessa elämään ihmisten parissa ja etsiessä vastauksia menneisyyteensä. == Näyttelijät == === Päänäyttelijät === === Sivunäyttelijät === == Soundtrack == Kyle XY:n soundtrack julkaistiin 22. toukokuuta 2007. Julkaisu tapahtui samaan aikaan televisiosarjan ensimmäisen kauden DVD-boxin kanssa. Soundtrackin kappalelista on seuraavanlainen: Chris Mollere on tehnyt Kyle XY:n musiikit. Michael Suby kirjoitti alkuteeman, ja suuren osan repliikeistä. == Lähteet == == Aiheesta muualla == * * Kyle XY TV.comissa * Kyle XY musiikkia Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset scifi-sarjat Luokka:Vuoden 2007 soundtrackit Luokka:Freeformin televisio-ohjelmat
Fiorenzo Angelini

Fiorenzo Angelini (1. elokuuta 1916 – 22. marraskuuta 2014) oli roomalaiskatolilainen kirkonmies. Hän työskenteli Paavillisen terveydenhuoltoneuvoston puheenjohtajana vuosina 1985–1996 ja toimi kardinaalina vuodesta 1991. Hän menetti äänioikeutensa konklaaveissa täytettyään 80 vuotta 1996. Angelini syntyi Roomassa, Italiassa, ja sai pappisvihkimyksensä vuonna 3. helmikuuta 1940. Silloinen paavi Pius XII nimesi hänet 27. kesäkuuta 1956 Messenen titulaariarkkipiispaksi. ==Lähteet== Luokka:Italialaiset kardinaalit Luokka:Vuonna 1916 syntyneet Luokka:Vuonna 2014 kuolleet
Maalismaa

Maalismaa on kylä Iijoen alajuoksulla Maalismaankosken varrella jokiuoman etelärannalla Oulussa Pohjois-Pohjanmaalla. Kylä sijaitsee 12 kilometrin päässä Yli-Iin taajamasta, 19 kilometrin päässä Iin keskustaajamasta ja 55 kilometrin päässä Oulusta. Vuoden 2000 lopulla kylän väkiluku oli 365. ==Kylän historiaa== Nykyisen Maalismaan kylän alueella on verotustietojen mukaan ollut asutusta jo 1600-luvulla, jolloin kylän nimi oli Pirttitörmä. Kylän tärkeimmät elinkeinot ovat olleet maatalous sekä 1700-luvulla myös tervanpoltto. Myös kalastus sekä metsätalous ovat olleet tärkeitä elinkeinoja. Iijoki valjastettiin sähköntuotantoon 1960-luvulla ja kylälle rakennettiin Maalismaan voimalaitos, jonka tekojärvi peitti alleen suuren osan kylän viljelysmaista ja kylän läpi kulkeva rantatie jäi veden alle. Kylällä on kuitenkin säilynyt nykypäiviin kulttuurihistoriallisesti arvokkaita rakennuksia. == Lähteet == ==Aiheesta muualla== * Kyllä maalla on mukavaa – Tutustu pieneen kylään nimeltä Maalismaa Luokka:Yli-Iin kylät
Tears for Fears

Tears for Fears on brittiläinen yhtye, joka on ollut toiminnassa vuodesta 1981 lähtien. Sen nykyiset jäsenet ovat Roland Orzabal ja Curt Smith. Yhtye on myynyt maailmalla yli 30 miljoonaa albumia, joista kahdeksan miljoonaa pelkästään Yhdysvalloissa. ==Diskografia== ===Studioalbumit=== * 1983 The Hurting * 1985 Songs from the Big Chair * 1989 The Seeds of Love * 1993 Elemental * 1995 Raoul and the Kings of Spain * 2004 Everybody Loves a Happy Ending * 2022 The Tipping Point * 2024 Songs for a Nervous Planet ===Livealbumit=== * 2006 Secret World – Live in Paris ===Kokoelmat=== * 1992 Tears Roll Down (Greatest Hits 82–92) * 1996 Saturnine Martial & Lunatic ===Singlet=== * 1981 ”Suffer The Children” * 1982 ”Pale Shelter (You Don’t Give Me Love)” * 1982 ”Mad World” * 1983 ”Change” * 1983 ”Pale Shelter” [re- recording] * 1983 ”The Way You Are” * 1984 ”Mothers Talk” * 1984 ”Shout” * 1985 ”Everybody Wants to Rule the World” * 1985 ”Head Over Heels” * 1985 ”I Believe (A Soulful Re-Recording)” * 1986 ”Everybody Wants to Run the World” * 1986 ”Mothers Talk” (US remix) * 1989 ”Sowing the Seeds of Love” * 1989 ”Woman in Chains” * 1990 ”Advice for the Young at Heart” * 1990 ”Famous Last Words” * 1991 ”Johnny Panic and the Bible of Dreams” * 1992 ”Laid So Low (Tears Roll Down)” * 1993 ”Break It Down Again” * 1993 ”Cold” * 1993 ”Goodnight Song” * 1994 ”Elemental” * 1995 ”Raoul and the Kings of Spain” * 1995 ”Falling Down” * 1995 ”Secrets” * 1996 ”God’s Mistake” * 2005 ”Closest Thing to Heaven” * 2005 ”Call Me Mellow/Everybody Loves a Happy Ending” * 2006 ”Secret World” ==Lähteet== ==Aiheesta muualla== *Yhtyeen viralliset sivut Luokka:Brittiläiset popyhtyeet Luokka:Brittiläiset punkyhtyeet Luokka:Brittiläiset rockyhtyeet Luokka:Brittiläiset synthpop-yhtyeet
Charles Court

Charles Walter Michael Court (29. syyskuuta 1911 Crawley, Sussex, Englanti – 22. joulukuuta 2007 Nedlands, Australia) oli australialainen liberaalipuolueen poliitikko. Court saapui perheineen Perthiin ollessaan kuuden kuukauden ikäinen. Hän istui Länsi-Australian osavaltion parlamentin alahuoneen jäsenenä vuosina 1953–1982 ja toimi osavaltion pääministerinä 1974–1982. Court meni 3. kesäkuuta 1936 naimisiin Rita Steffanonin kanssa ja sai viisi poikaa. Heistä yksi, Barry (s. 1941), on naimisissa tennistähti Margaret Smith Courtin kanssa. Court kärsi 16. huhtikuuta 2007 lievän aivoinfarktin ja oli sen jälkeen tajuissaan, joskin puheongelmia jäi. Hän kuoli kotonaan 96 vuoden ikäisenä. Luokka:Australialaiset poliitikot Luokka:Vuonna 1911 syntyneet Luokka:Vuonna 2007 kuolleet
Pantalica

Pantalica on suuri nekropoli Sisiliassa Italiassa. Alueella on noin viisi tuhatta vuosille 1200–600 eaa. ajoitettua hautaa. Pantalica sijaitsee Anapon ja Calcinaran jokien laaksoissa Syrakusan kaupungin lähellä Cassaron, Sortinon, Ferlan kunnissa Lounais-Sisiliassa. Yhdessä Syrakusan kaupungin kanssa Pantalica on kuulunut Unescon maailmanperintöluetteloon vuodesta 2005 lähtien. == Lähteet == * Pantalica Unescon sivuilla ==Aiheesta muualla== * images of Pantalica Luokka:Unescon maailmanperintökohteet Italiassa Luokka:Syrakusan maakunta
Ronja Arvilommi

Ronja Arvilommi on suomalainen entinen lapsinäyttelijä. Hänen ensiesiintymisensä oli vuonna 2008 ensi-iltansa saaneessa Kaisa Rastimon perhe-elokuvassa Myrsky. Arvilommi esittää elokuvan pääosan, johon hänet valittiin viidensadan tytön joukosta. Hän sai roolisuorituksestaan parhaan lapsinäyttelijän palkinnon Schlingelin elokuvajuhlilla vuonna 2008. Arvilommi esiintyi elokuvan jälkeen myös muutamassa televisiomainoksessa. Vuonna 2011 hän esiintyi Turun Ruotsalaisen Teatterin Les Misérablesissa Cosetten roolissa. Tämän jälkeen hän on ollut mukana Turun Nuoren Teatterin produktioissa. Jo ennen Myrskyn ilmestymistä Arvilommi tanssi Turun kaupunginteatterin Prinsessa Ruusunen -satunäytelmässä, johon hän pääsi balettiryhmänsä kautta. ==Lähteet== * Turun Sanomat: Extra-verkkoliite 14.7.2007. ===Viitteet=== == Aiheesta muualla == * * * Tenava-verkkolehti syyskuu 2008 Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Counting Crows

Counting Crows on vaihtoehtorockia soittava yhtye Kalifornian Berkeleystä. Yhtye nousi kuuluisuuteen vuonna 1993 esikoisalbumillaan August and Everything After. == Historiaa == Laulaja Adam Duritz ja kitaristi Dave Bryson perustivat Counting Crowsin vuonna 1991. Yhtye aloitti akustisena duona soittaen Berkeleyssä ja San Franciscossa. Vuonna 1993 yhtye oli kasvanut kolmella jäsenellä. Bassoa soitti Matt Malley, koskettimia Charley Gillingham ja rumpuja Steve Bowman. Yhtye esiintyy Helsingin Kulttuuritalolla 28. helmikuuta 2022. == Diskografia == === Studioalbumit === * * * * * * * === Kokoelma- albumit === * * === Livealbumit === * * * * * * == Lähteet == Luokka:Yhdysvaltalaiset alternative rock -yhtyeet
Lothar III

Lothar III (1075-1137) oli Saksin herttua (1106), Saksan kuningas (1125) ja Pyhä Rooman keisari vuodet 1133–1137. Hänellä oli ensimmäisestä avioliitosta tytär Gertrude Saksilainen, joka meni naimisiin Baijerin herttua Henrik Ylpeän kanssa. Luokka:Pyhän saksalais-roomalaisen keisarikunnan hallitsijat Luokka:Vuonna 1075 syntyneet Luokka:Vuonna 1137 kuolleet
Jeff Tremaine

Jeff Tremaine (s. 8. joulukuuta 1966) on yhdysvaltalainen ohjaaja, joka tunnetaan parhaiten luomastaan Jackass -ohjelmasta. Hän on ohjannut muun muassa elokuvat Jackass: The Movie, Jackass: Number Two ja Wildboyz -sarjan. Tremaine on myös laulaja Milk-nimisessä yhtyeessä. Yhtyeen musiikkia voi kuulla elokuvassa Jackass: The Movie. Luokka:Yhdysvaltalaiset elokuvaohjaajat Luokka:Vuonna 1966 syntyneet Luokka:Elävät henkilöt
Canon PowerShot G7

Canon PowerShot G7 on Canonin Powershot-tuoteperheen syyskuussa 2006 julkaisema digitaalikamera. Siinä on muun muassa 10 megapikselin CCD-kenno, 6-kertainen optinen zoomi, 25 kuvausohjelmaa ja 2,5 tuuman nestekidenäyttö. Kamera toimii tyyppien NB-2LH tai NB-2L akuilla ja tukee SD- tai MMC- muistikorttistandardia. Se painaa ilman akkua ja muistikorttia noin 320 grammaa. ==Tärkeimmät ominaisuudet== *10 megapikselin CCD-kenno *6 × optinen ja 4 × digitaalinen zoomi, yhdistettyinä zoomiarvo on 24-kertainen *25 kuvausohjelmaa *Makrokuvaus 1 cm etäisyydestä. *Kasvojen tunnistus AF/AE *DIGIC III-suoritin ja iSAPS-tekniikka *Videokuvaus XGA, 15 kuvaa sekunnissa *ISO 1 600 vastaava herkkyys *2,5 tuuman nestkidenäyttö *Suomenkieliset käyttövalikot ==Kuvakoot== ===Valokuva=== *Iso: 3648 × 2736 *Keskikoko 1: 2 816 × 2 112 *Keskikoko 2: 2 272 × 1 704 *Keskikoko 3: 1 600 × 1 200 *Pieni: 640 × 480 *Laajakuva: 3 648 × 2 048 ===Videokuva=== *Iso 1: XGA, resoluutio 1 024 × 768, 15 kuvaa sekunnissa *Iso 2: VGA, resoluutio 640 × 480, 30/15 kuvaa sekunnissa *Keskikoko: QVGA, resoluutio 320 × 240, 30/15 kuvaa sekunnissa *Pieni: QQVGA, resoluutio 160 × 120, 15 kuvaa sekunnissa ==Katso myös== *Digitaalinen valokuvaus ==Lähteet== *Canonin suomenkieliset sivut Luokka:Digitaaliset kamerat PowerShot G7 pl:Canon Power Shot
Amyn lailla

Amyn lailla () oli yhdysvaltalainen draamasarja, jota esitettiin 19. syyskuuta 1999 – 3. toukokuuta 2005 CBS:llä. Sarjassa näytelleen Tara Correa-McMullenin ampui kuoliaaksi 21. lokakuuta 2005 jengin jäsen Damien Watts. == Näyttelijät == Lähde: == Lähteet == Luokka:1990-luvun yhdysvaltalaiset draamasarjat Luokka:2000-vuosikymmenen yhdysvaltalaiset draamasarjat Luokka:CBS:n televisio-ohjelmat
Irti Huumeista

Irti Huumeista ry on valtakunnallinen huumetyön vapaaehtois- ja kansalaisjärjestö. Toiminnan tarkoituksena on huumeiden käytön ehkäisy, huumeiden käyttäjien tukeminen käytön lopettamiseksi ja käyttäjien läheisten tukeminen. Irti Huumeista ry on vuonna 1984 perustettu poliittisesti ja uskonnollisesti sitoutumaton valtakunnallinen, ehkäisevää päihdetyötä tekevä kansalais- ja vapaaehtoisjärjestö. Toiminnan tarkoituksena on huumeiden käytön ennaltaehkäisy, huumeiden käyttäjien tukeminen käytön lopettamiseksi, käyttäjien läheisten tukeminen, vaikuttaminen ehkäisevän ja korjaavan huumetyön kehittämiseksi Suomessa ja työskentely rajoittavan huumausainepolitiikan säilyttämiseksi. Yhdistys tarjoaa asiakaslähtöisiä tuki- ja neuvontapalveluita sekä huumeiden käyttäjien läheisille että käyttäjille. Se tekee ehkäisevää työtä välittämällä tietoa huumeista, riippuvuussairaudesta ja erityisesti huumeriippuvuudesta. Yhdistys kehittää kokonaisvaltaista perhekeskeistä työtä ja toimii huumeriippuvaisten hoidon ja palvelujen kehittämiseksi entistä asiakaslähtöisemmiksi. Yhdistys pyrkii vaikuttamaan sekä ehkäisevän että korjaavan huumetyön kehittämiseen ja osallistuu huumekysymyksiä käsittelevään yhteiskunnalliseen keskusteluun. Irti Huumeista ry on SOSTEn jäsenjärjestö. Irti Huumeista ry:llä on alue- ja vapaaehtoistoimintaa 17 paikkakunnalla kautta Suomen. Vapaaehtoistoiminnan toimintamuotoja ovat ehkäisevä päihdetyö, asiakastapaamiset, tukihenkilötoiminta, vertaistukiryhmätoiminta ja auttaminen puhelimen välityksellä. == Kirjallisuutta == * * == Aiheesta muualla == * Irti Huumeista ry. Luokka:Suomalaiset päihde- ja mielenterveysjärjestöt
Hui hai

Hui hai eli Jäähyväiset yksinäisyydelle on Kurt Vonnegutin kirjoittama romaani, joka julkaistiin vuonna 1976. Kirjailija itse piti teostaan muistelmina, ja sanoi ”En tule koskaan kirjoittamaan mitään mikä olisi näin lähellä omaelämäkertaa.” Kirjasta sovitettiin elokuvaversio Kermakakkukomedia (Slapstick (of Another Kind), 1982). == Lähteet == Luokka:Kurt Vonnegutin romaanit‎ Luokka:Vuoden 1976 kirjat Luokka:Yhdysvaltalaiset tieteisromaanit
Hardanger

Hardanger on Lounais-Norjassa, entisen Hordalandin läänin alueella, nykyään Vestlandin läänissä sijaitseva piiri, jonka hallitseva piirre on Hardangerinvuono. Seutu on suosittua matkailualuetta.Hardanger. Otavan Iso tietosanakirja. Osa 3, palsta 398. Helsinki: Otava 1962 Ennen kuin Harald Kaunotukka nousi Norjan valtaistuimelle vuonna 872, Hardanger oli itsenäinen kuningaskunta. Seutu on paljolti tunturipaljakkaa (Hardangervidda). Jäätikköpeitteisen tunturin Hardangerjøkulenin korkeus on 1 876 metriä. ==Kunnat== Hardangeriin kuuluvat seuraavat kunnat: Odda, Ullensvang, Eidfjord, Ulvik, Granvin, Kvam ja Jondal. == Lähteet == Luokka:Hordalandin lääni Luokka:Norjan piirit
John William Finn

Luutnantti John William Finn (23. heinäkuuta 1909 Los Angeles, Kalifornia, Yhdysvallat – 27. toukokuuta 2010) oli yhdysvaltalainen sotasankari. Finn liittyi Yhdysvaltain laivastoon heinäkuussa 1926 ja jäi eläkkeelle syyskuussa 1956. Hän asui yksin Kaliforniassa; hän jäi leskeksi Alice-vaimonsa kuoltua vuonna 1998. Finn oli ennen kuolemaansa iäkkäin elossa ollut Medal of Honorin saaja ja viimeinen elossa ollut henkilö, jolle kyseinen mitali myönnettiin ansioista Pearl Harborista. == Sotasankaruus == Finnille myönnettiin 14. syyskuuta 1942 Yhdysvaltain asevoimien korkein tunnustus, Medal of Honor -mitali sankarillisesta toiminnasta Pearl Harborin hyökkäyksen aikana 7. joulukuuta 1941. Mitalin myöntölausumassa hänen todettiin puolustaneen asemia hyökkääviä Japanin ilmavoimia vastaan 12,7 mm ilmatorjuntakonekiväärillä raskaan tulen alla oman henkensä uhalla, myös haavoituttuaan. Ensiavun jälkeen hänen todettiin jatkaneen tehtäviltään palaavien lentokoneiden ampumatarviketäydennysten valvontaa haavoittumisestaan huolimatta.MOH Citation for John Finn, Doug and Pam Sterner, Pueblo, CO, http://www.homeofheroes.com/moh/citations_living/ii_n_finn.html Sankarillisuudesta hän totesi: "roskapuhetta, luulisin. Täytyy ymmärtää että sankareita on moneksi, mutta he eivät koskaan saa tilaisuutta olla sankarin asemassa."CNN: Oldest Medal of Honor recipient, 100, downplays 'hero' talk, Larry Shaughnessy, September 15, 2009, http://www.cnn.com/2009/US/09/15/finn.medal.of.honor/index.html, viitattu May 28, 2010 == Lähteet == == Aiheesta muualla == Luokka:Yhdysvaltalaiset toisen maailmansodan sotilaat Luokka:Yli satavuotiaiksi eläneet yhdysvaltalaiset Luokka:Vuonna 1909 syntyneet Luokka:Vuonna 2010 kuolleet
Torre Annunziata

Torre Annunziata on kaupunki Campanian alueella Napolin metropolikaupungissa Italiassa. Se sijaitsee Napolinlahden rannalla Vesuviuksen juurella. Kaupungin pinta-ala on 7 km² ja väkiluku on 48 720 asukasta (vuonna 2004). Kaupunki on tuhoutunut Vesuviuksen purkauksissa vuosina 79 ja 1631. Kaupungin arkeologinen puoli kuuluu nykyään Unescon maailmanperintöluetteloon. == Lähteet == ==Aiheesta muualla== * www.comune.torreannunziata.na.it * Torre Annunziata Unescon sivuilla Luokka:Unescon maailmanperintökohteet Italiassa Luokka:Campanian kaupungit Luokka:Napolin metropolikaupungin kunnat
Anthony Anderson

Anthony Anderson (s. 15. elokuuta 1970 Los Angeles, Kalifornia, Yhdysvallat) on yhdysvaltalainen näyttelijä ja koomikko. Hänet tunnetaan ehkä parhaiten etsivä Kevin Bernardin roolista TV-sarjassa Kova Laki sekä Antwon Mitchellin roolista TV-sarjassa Shield – lain varjolla. == Filmografia == Vuosi Elokuva Rooli Huom. 1999 Life Cookie Trippin' Z-Boy 2000 Romeon on kuoltava Maurice Hamekyttä Nolan Me kaksi & Irene Jamaal Baileygates Urban Legends: Final Cut Stan Washington 2001 See Spot Run Benny Exit Wounds T.K. Kingdom Come Junior Slocumb Two Can Play That Game Teste 2002 Barbershop J.D. 2003 Kangaroo Jack Louis Booker Cradle 2 the Grave Tommy Malibu's Most Wanted P. Niss Scary Movie 3 Mahalik 2004 My Baby's Daddy G. Bong Agent Cody Banks 2: Destination London Derek Harold & Kumar Go to White Castle Burger Shack Employee 2005 King's Ransom Malcolm King Hustle & Flow Key 2006 Hoodwinked Detective Bill Stork Scary Movie 4 Mahalik The Departed Brown 2007 Transformers Glen Whitmann 2009 41 Dollars (The Scott Hicks Story) Scott Hicks 2019 Beats Romelo Reese == Aiheesta muualla == * Luokka:Yhdysvaltalaiset elokuvanäyttelijät Luokka:Vuonna 1970 syntyneet Luokka:Elävät henkilöt Luokka:Afroamerikkalaiset
Monica Keena

Monica Keena (s. 28. toukokuuta 1979 New Jersey, Yhdysvallat) on yhdysvaltalainen näyttelijä. Hänet tunnetaan mahdollisesti parhaiten Lori Campbellin roolista elokuvassa Freddy vs. Jason tai Abby Morganin roolista televisiosarjassa Dawson’s Creek. Luokka:Yhdysvaltalaiset näyttelijät Luokka:Vuonna 1979 syntyneet Luokka:Elävät henkilöt
Kohima

Kohima () on Nagalandin osavaltion pääkaupunki Intiassa lähellä Burman rajaa. Sen pinta-ala on 20 neliökilometriä ja väkiluku noin 99 039 asukasta (2011). Kaupungissa asuu ihmisiä kaikista Nagalandin alueen 16 heimosta. Aikaisemmin Kohima on tunnettu nimellä Thigoma. Historiallisesti kaupunki tunnetaan myös toiseen maailmansotaan liittyvästä Kohiman taistelusta, jossa japanilaiset ja Intian brittiläinen armeija ottivat yhteen. Japanilaiset valtasivat kaupungin lyhyeksi aikaa vuonna 1944. Taistelu tunnetaan myös lempinimellä ”idän Stalingrad”. == Lähteet == == Aiheesta muualla == Luokka:Intian osavaltioiden pääkaupungit Luokka:Nagalandin kaupungit
Ronald Neame

Ronald Neame (23. huhtikuuta 1911 – 16. kesäkuuta 2010) oli brittiläinen elokuvaaja ja elokuvaohjaaja, -käsikirjoittaja sekä -tuottaja. Hän voitti BAFTA-palkinnon ja oli useampaan otteeseen ehdolla Oscar-palkinnon saajaksi. Neame syntyi Lontoossa. Hänen tuottamiensa elokuvien joukkoon kuuluvat klassikot Lyhyt onni (1945), Suuret toiveet (1946) ja Oliver Twist (1948). Neame oli vuosina 1932–1973 naimisissa Beryl Heanlyn kanssa. He saivat yhden lapsen, näyttelijä Christopher Neamen (s. 1947). Vuonna 1993 Neame avioitui Donna Friedbergin kanssa. Hänelle myönnettiin vuonna 1996 Brittiläisen imperiumin ritarikunnan komentajan arvo ansioista elokuva-alalla. == Aiheesta muualla == * * Luokka:Brittiläiset elokuvaohjaajat Luokka:Brittiläiset elokuvatuottajat Luokka:Vuonna 1911 syntyneet Luokka:Vuonna 2010 kuolleet
Suchomimus

Suchomimus (suom. 'krokotiilin matkija') on sukupuuttoon kuollut teropodeihin kuuluva dinosaurussuku, jonka ainoa laji on Suchomimus tenerensis. Se eli varhaisliitukauden Apt-vaiheella, noin 125–112 miljoonaa vuotta sitten nykyisessä Nigerissä. Jotkut tutkijat pitävät Suchomimusta eurooppalaisen Baryonyx-suvun afrikkalaisena lajina. Suchomimus saattoi myös olla sama laji kuin Cristatusaurus lapparent. == Fossiilit == Chicagon tutkimusryhmä, jota johtivat Paul Sereno ja Rod Sadleir, löysi vuonna 1998 Pohjois-Afrikasta Nigerian varhaisliitukautisista kallioista hyväkuntoisia fossiileita. === Vuoden 1997 aavikkolöytö === Tutkijat löysivät vuonna 1997 melko hyväkuntoisen Suchomimuksen luurangon Saharan autiomaasta. Luita oli suurimmaksi osaksi paljastanut tuuli, mutta niiden irrottamiseksi jouduttiin siirtämään 15 kivi- ja hiekkatonnia. Yksi löydöistä oli melko hyväkuntoinen sirppimäinen kynsi. == Kuvaus == Suchomimus oli muiden spinosaurien tapaan suuri petodinosaurus, ja sen pituudeksi on arvioitu 9,5–11 metriä, korkeus oli ehkä noin 5,18 metriä ja painoksi 2,5–5,2 tonnia. Koska ainoa tunnettu yksilö oli kuollessaan keskenkasvuinen, Suchomimus on täysikasvuisena saattanut olla yksi suurimmista petodinosauruksista. Suchomimuksen leuat olivat kuin krokotiilin: pitkät ja kapeat, ja lajilla oli lähes sata kartionmuotoisia veitsenterävää hammasta. Suchomimuksen hampaiden pinnoilla oli pituussuuntaisia harjanteita, joiden avulla se sai pidetyksi kalan suussa. Suchomimuksen eturaajat olivat valtavat. Suchomimus saattoi liikkua 38 kilometriä tunnissa. Lajilla oli selässä suuri nikamarivistö. Laji muistusti paljon saman aikakauden muita spinosaureja, esimerkiksi Euroopasta löydettyjä Baryonyxeja ja Etelä-Amerikasta löydettyjä Irritatoreita. == Ravinto == Koska Suchomimuksen kuono oli pitkä, se ei olisi saanut pideltyä kiinni suurta saalista ja käytti ravinnokseen pääasiassa kaloja. Suchomimuksen sieraimet sijaitsivat kaukana kuonon kärjen takana niin että se pystyi hengittämään, kun se kalasti tai söi. Suchomimus saalisti useimmiten yksin. == Lähteet == Luokka:Spinosauridae
Maud Adams

Maud Solveig Christina Adams (s. 12. helmikuuta 1945) on ruotsalainen näyttelijä, joka tuli tunnetuksi rooleistaan James Bond -elokuvissa 007 ja kultainen ase (1974) ja Octopussy (1983). Hän oli myös taustalla elokuvassa 007 ja kuoleman katse (1985). Adams syntyi Luulajassa nimellä Maud Solveig Christina Wikström. Hän aloitti teini-ikänsä loppuvuosina uran mallina ja pääsi myöhemmin työskentelemään Pariisiin sekä New Yorkiin saakka. Hänen ensimmäinen elokuvaroolinsa oli Poikabileissä (The Boys in the Band) vuonna 1970. Adamsin ensimmäinen avioliitto valokuvaaja Roy Adamsin kanssa päättyi avioeroon vuonna 1975. Hän on lapseton ja on elänyt vuodesta 1999 uudessa avioliitossa Charles Rubinin kanssa. == Lähteet == Luokka:Ruotsalaiset näyttelijät Luokka:Vuonna 1945 syntyneet Luokka:Elävät henkilöt
La Junta Subdivision

La Junta Subdivision on BNSF Railwayn omistama ja ylläpitämä rautatieosuus Kansasin osavaltion länsiosassa ja Coloradon osavaltion itäosassa Yhdysvalloissa. Rataosuus kuuluu yhtiön Kansasin liikennealueeseen (Kansas Division) ja sen pituus on 669,2 kilometriä. BNSF Railway käyttää rataosuudesta Ellinor–Las Animas Junction nimitystä La Junta Subdivision.BNSF Railway Kansas Division Employee Timetable No. 7, voimassa 28. huhtikuuta 2004 alkaen Osuus Las Animas Junctionin ja La Juntan välillä on osa Boise City Subdivisionia.BNSF Railway Colorado Division Employee Timetable No. 5, voimassa 29. lokakuuta 2006 alkaen Rataosuus se on osa alkuperäistä Atchison, Topeka and Santa Fe Railwayn Chicagon ja Los Angelesin välistä päärataa, ja rata La Juntaan valmistui alkuvuodesta 1876.Southeast Colorado Railfanning: La Junta Nykyisin liikenne rataosuudella on hiljentynyt uuden etelämmäksi linjatun pääradan valmistuttua. Liikenne rataosuudella on suurimmalta osaltaan kaivosteollisuuden ja maatalouden tarpeisiin sidottua tavaraliikennettä. Rataosalla liikennöi myös Amtrakin operoima Southwest Chief -intercityjuna. Rataosuus on lähes koko matkaltaan yksiraiteista, sähköistämätöntä rataa. Kaksiraiteisia rataosia ovat osuudet Sears–Wright (Dodge City) sekä CP 1900–First Street (Newton). Osuus First Street–CP 1846 on kolmiraiteista rataa. Lisäksi Hutchinsonissa välillä CP 2150–CP 2190 oleva 10,5 kilometrin sivuraide on aiemmin määritelty kaksiraiteiseksi rataosaksi, mutta määritelmä kumottiin vuonna 2004 voimaan tulleen uuden rataosaselostuksen myötä. Rataosuus on koko matkaltaan varustettu opastimin ja koko matkalle on rakennettu automaattinen linjasuojastus. Rautatieliikenteen ohjaus tapahtuu yhtiön Fort Worthissa Texasissa sijaitsevasta liikenteenohjauskeskuksesta käsin. Ellinorin ja Hutchinsonin välillä sekä Las Animas Junctionin ja La Juntan välillä käytössä on kauko-ohjaus. Hutchinsonin ja La Juntan välillä käytössä ovat automaattisen linjasuojastuksen lisäksi radiopuhelimilla annettavat liikkumisluvat. ==Historia== Rataosuus on rakennettu useissa osissa ja useiden yhtiöiden rakentamana. Osuus Valmistui Rakentaja Huom Ellinor–Newton 1871 ATSF Newton–Hutchinson 1872 Kinsley–Dodge City 1872 Wichita and Southern vuokrattu ATSF:lle Dodge City–Kansasin-Coloradon raja 1873 ATSF Kansasin-Coloradon raja–Granada 1873 Colorado and New Mexico vuokrattu ATSF:lle, joka osti radan vuonna 1900 Granada–Las Animas Jct 1875 Pueblo and Arkansas Valley vuokrattu ATSF:lle vuonna 1881, ATSF osti radan vuonna 1900 Las Animas Jct–La Junta 1876 ==Lähteet== Luokka:BNSF Railway Luokka:Yhdysvaltain rataverkko Luokka:Coloradon liikenne Luokka:Kansasin liikenne
Chandra Wilson

Chandra Wilson (s. 27. elokuuta 1969 Houston, Teksas) on Emmy-ehdokas ja kaksinkertainen SAG Awardin voittanut yhdysvaltalainen näyttelijä. Hänet tunnetaan parhaiten roolistaan tohtori Miranda Baileyna ABC:n draamasarjassa Greyn anatomia. ==Saavutukset== ===Lava-saavutukset=== *The Good Times are Killing Me *The Miracle Worker *Paper Moon: the Musical *The Family of Mann *Believing *Little Shop of Horrors ===Broadway=== *On The Town (1998) *Avenue Q (2003) *Caroline, or Change (2004) ===Televisio=== ====Vakituiset roolit==== *Bob Patterson (2001) *Greyn anatomia (2005–) *I Love the 80's 3-D (2005) ====Vieraileva esiintyminen==== *The Cosby Show (1989) *Kova laki (Law & Order) (1992) *Cosby (2000) *Hädän hetkellä (Third Watch) (2001) *100 Centre Street (2001) *Sinkkuelämää (Sex and the City) (2002) Esitti poliisivirkailijaa 5. tuotantokaudella jaksossa, "Anchors Away." *Kova laki: Erikoisyksikkö (Law & Order: Special Victims Unit) (2002) Jakso "Waste".....Nurse Jenkins *Queens Supreme *Sopranos (The Sopranos) (2004) *Kova laki: Erikoisyksikkö (Law & Order: Special Victims Unit) (2005) Jakso "911".....Rachel Sorannis ===Televisioelokuva=== *Sexual Considerations (1991) ===Elokuvat=== *Mad Dog and Glory (1993) *Philadelphia (1993) *Lone Star (1996) *Head of State (2003) *Strangers with Candy (2005) == Aiheesta muualla == * Luokka:Yhdysvaltalaiset näyttelijät Luokka:SAG-palkinnon saajat Luokka:Vuonna 1969 syntyneet Luokka:Elävät henkilöt
Trasamund

Trasamund (n. 450–523) oli vandaalien kuningas vuosina 496–523. Trasamund oli kuningas Geiserikin neljännen pojan Genton kolmas poika, ja tuli kuninkaaksi ainoastaan siksi, että kaikki Geiserikin pojat sekä Trasamundin oma veli, kuningas Gundamund, kuolivat nelissäkymmenissä. Trasamundia pidetään yleensä heikkona kuninkaana, ja hänen aikanaan lähes kaikki vandaalien valtakunnan nykyisessä Algeriassa sijaitsevat alueet menetettiin berbereille. Trasamundin viimeisenä hallintovuonna 523 berberit ryöstivät tärkeän Leptis Magnan satamakaupungin. Toisaalta Trasamund näyttää onnistuneen lujittamaan otetta vandaalien valtakunnan sydänalueista, nykyisestä Tunisiasta ja Itä-Algeriasta. Lisäksi hän lopetti setänsä kuningas Hunerikin aikoinaan aloittaman katolisten vainoamisen, mikä paransi suhteita Bysanttiin. Trasamund meni vuonna 500 naimisiin Amalafridan kanssa, joka oli ostrogoottien kuningas Teoderik Suuren sisar. Avioliitto oli Teoderikin järjestämä, ja sillä piti lujittaa vandaalien ja ostrogoottien liittoa. Trasamundin kuoltua vuonna 523 häntä seurasi kuninkaana Hilderik, kuningas Hunerikin poika. == Lähteet == Luokka:Vandaalien kuninkaat
Animalize Live Uncensored

__NOTOC__ Animalize Live Uncersored on Kissin VHS-julkaisu vuodelta 1985. Video on taltioitu vuonna 1984 julkaistun Animalize-albumin kiertueelta. == Kappaleet == #Detroit Rock City #Cold Gin #Creatures of the Night #Fits Like a Glove #Heaven’s on Fire #Thrills in the Night #Under the Gun #War Machine #Young and Wasted #I Love It Loud #I Still Love You #Love Gun #Lick It Up #Black Diamond #Rock and Roll All Nite == Kokoonpano == * Paul Stanley – rytmikitara, laulu * Gene Simmons – bassokitara, laulu * Bruce Kulick – soolokitara * Eric Carr – rummut, laulu == Aiheesta muualla == * Animalize Live Uncensored discogs.com -sivustolla Luokka:Vuoden 1985 konserttitallenteet Luokka:Kissin konserttitallenteet Luokka:Musiikki-VHS:t Luokka:Konserttielokuvat
Great Bend Subdivision

Great Bend Subdivision on Kansasin osavaltion keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus. Rataosan on alun perin rakentanut Atchison, Topeka and Santa Fe Railway osana Hutchinsonin–Great Bendin–Kinsleyn rataa. Liikenteen siirryttyä käyttämään suorempaa reittiä Hutchinsonin ja Kinsleyn välillä AT&SF; myi rataosan paikalliselle tavaraliikennettä välittävälle rautatieyhtiölle. Nykyisin rataosalla liikennöidään vain jakelu-ja keräilyjunia, ja liikenne välillä Garfield–Kinsley on lakkautettu. ==Aiheesta muualla== * Kansas & Oklahoma Railroad: Ratakartta Luokka:Kansas and Oklahoma Railroad Luokka:Yhdysvaltain rataverkko
Kansas and Oklahoma Railroad

Kansas and Oklahoma Railroad on yhdysvaltalainen rautatieyhtiö. Yhtiö kuuluu Watco Companies -konserniin, ja se on perustettu 29. kesäkuuta 2001 Watco- yhtiöiden hankkiessa omistukseensa OmniTraxin omistamat Central Kansas Railwayn sekä Kansas Southwestern Railroadin. Yhtiö hallinnoi kaikkiaan noin 1 350 kilometrin mittaista rataverkkoa, joka muodostuu useilta eri rautatieyhtiöiltä hankituista rataosuuksista. Rataverkko ulottuu Kansasin keskiosassa sijaitsevasta Wichitan kaupungista Townerin kylään Coloradon ja Kansasin rajan länsipuolelle. Yhtiö kuljettaa vuosittain noin 55 000 vaunukuormaa, pääasiallisesti maatalouden tuotteita kuten viljaa ja viljatuotteita, sekä kemikaaleja ja paperia. ==Aiheesta muualla== * Watco Companies: Kansas and Oklahoma Railroad
Jetmore Subdivision

Jetmore Subdivision on Kansasin osavaltion keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus. Rataosa on Gread Bendin ja Kinsleyn väliseltä rataosalta haarautuva sivurata, jonka on alun perin rakentanut Atchison, Topeka and Santa Fe Railway. Nykyisin rataosalla liikennöidään vain jakelu- ja keräilyjunia. Liikenne välillä Hanston–Jetmore on lakkautettu. Atchison, Topeka and Santa Fe käytti rataosasta nimeä Larned District. Vielä vuonna 1979 rataosalla oli neljä miehitettyä liikennepaikkaa: risteysasema Larnedin ja pääteasema Jetmoren lisäksi väliliikennepaikoista miehitettyjä olivat Rozel, Burdett ja Hanston. Liikennepaikkojen miehitys lopetettiin vuonna 1980. ==Lähteet== ==Aiheesta muualla== * Kansas & Oklahoma Railroad: Ratakartta Luokka:Kansas and Oklahoma Railroad Luokka:Yhdysvaltain rataverkko
Garfield

Garfield voi viitata seuraaviin: ==Henkilönnimenä== === Garfield sukunimenä === *Allen Garfield (1939–2020), yhdysvaltalainen elokuva- ja televisionäyttelijä *Andrew Garfield (s. 1983), englantilainen näyttelijä *Brian Garfield (1924–2018), yhdysvaltalainen kirjailija, käsikirjoittaja ja muusikko *Eugene Garfield (1925–2017), yhdysvaltalainen siteerausindeksien kehittäjä *Harry August Garfield (1863–1942), yhdysvaltalainen lakimies, professori, akateemikko ja virkamies *James Garfield (1831–1881), Yhdysvaltain 20. presidentti *John Garfield (1913–1952), yhdysvaltalainen näyttelijä *Leon Garfield (1921–1996), brittiläinen kirjailija *Lucretia Garfield (1832–1918), Yhdysvaltain presidentti James Garfieldin puoliso *Richard Garfield (s. 1963), yhdysvaltalainen pelisuunnittelija, Magic: The Gathering -pelin luoja *Sidney R. Garfield (1906–1984), yhdysvaltalainen lääkäri ja terveyhdenhoitojärjestöjen perustaja === Garfield etunimenä === *Garfield Darien (s. 1987), ranskalainen aitajuoksija *Garfield Kennedy (s. 1951), brittiläinen elokuvatuottaja *Garfield Sobers (s. 1936), brittiläinen kriketinpelaaja *Garfield Todd (1908–2002), Etelä-Rhodesian pääministeri 1953–1958 ==Maantieteellisenä nimenä== *Garfield, Victoria, Australia *Garfield, Arkansas, Yhdysvallat *Garfield, Kansas, Yhdysvallat *Garfield, New Mexico, Yhdysvallat *Garfield, New Jersey, Yhdysvallat *Garfield, Wisconsin, Yhdysvallat *Garfield Heights, Ohio, Yhdysvallat *Garfield Township, Kansas, Yhdysvallat *Garfield Township, Michigan, Yhdysvallat *Garfield Township, Minnesota, Yhdysvallat *Garfieldin piirikunta (täsmennyssivu) ==Muita merkityksiä== * Karvinen (), Jim Davisin luoma sarjakuva ja sarjakuvahahmo * Garfield Saving Arlene, Hip Gamesin tasohyppelypeli
Garfieldin piirikunta

Garfieldin piirikunta voi tarkoittaa seuraavia hallinnollisia alueita Yhdysvalloissa * Garfieldin piirikunta (Colorado) * Garfieldin piirikunta (Montana) * Garfieldin piirikunta (Nebraska) * Garfieldin piirikunta (Oklahoma) * Garfieldin piirikunta (Utah) * Garfieldin piirikunta (Washington) * Garfieldin piirikunta (Kansas), lakkautettu ja liitetty Finneyn piirikuntaan
Scott City Subdivision

Scott City Subdivision on Kansasin osavaltion keski- ja länsiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä 193,5 kilometrin mittainen rautatieosuus, joka yhdistää Great Bendin ja Scott Cityn kaupungit. Rataosan Great Bendistä Scott Cityyn on alun perin rakentanut Atchison, Topeka and Santa Fe Railway. Liikenteen vähetessä AT&SF; myi rataosan paikalliselle tavaraliikennettä välittävälle rautatieyhtiölle Central Kansas Railwaylle, jonka Kansas and Oklahoma Railroad myöhemmin hankki omistukseensa. Scott Cityn ja Shallow Waterin välinen osuus on lakkautettu. ==Lähteet== ==Aiheesta muualla== * Kansas & Oklahoma Railroad: Ratakartta Luokka:Kansas and Oklahoma Railroad Luokka:Scottin piirikunta (Kansas) Luokka:Yhdysvaltain rataverkko
Take This to Your Grave

Take This to Your Grave on yhdysvaltalaisen Fall Out Boy -yhtyeen toinen levy, joka on julkaistu vuonna 2003. == Kappaleet == # "Tell That Mick He Just Made My List of Things to Do Today" – 3:30 # "Dead on Arrival" – 3:14 # "Grand Theft Autumn / Where Is Your Boy" – 3:11 # "Saturday" – 3:36 # "Homesick at Space Camp" – 3:08 # "Sending Postcards from a Plane Crash (Wish You Were Here)" – 2:56 # "Chicago is so Two Years Ago" – 3:19 # "The Pros and Cons of Breathing" – 3:21 # "Grenade Jumper" – 2:58 # "Calm Before the Storm" – 4:27 # "Reinventing the Wheel to Run Myself Over" – 2:21 # "The Patron Saint of Liars and Fakes" – 3:19 # "Roxanne"1 (cover of The Police) – 4:46 # "Grand Theft Autumn / Where Is Your Boy (Millennium Version)"1 – 3:48 == Lähteet == Luokka:Vuoden 2003 albumit Luokka:Fall Out Boyn albumit
From Under the Cork Tree

__NOTOC__ From Under the Cork Tree on yhdysvaltalaisen Fall Out Boy -yhtyeen kolmas albumi, joka ilmestyi vuonna 2005. Albumin rajoitettu Black Clouds and Underdogs -painos julkaistiin 14. maaliskuuta 2006.Discogs: From Under the Cork Tree (Black Clouds And Underdogs Edition) == Kappaleet == # # # # # # # # # # # # # == Arvostelut == * Metacritic: 75/100Metacritic: Reviews for From Under the Cork Tree by Fall Out Boy * Allmusic: Allmusic review * Entertainment Weekly: B+Entertainment Weekly: Album review == Lähteet == Luokka:Vuoden 2005 albumit Luokka:Fall Out Boyn albumit
Hoisington Subdivision

Hoisington Subdivision on Kansasin osavaltion keskiosassa Yhdysvalloissa sijaitseva Kansas and Oklahoma Railroadin liikennöimä rautatieosuus. Rataosan on alun perin rakentanut Missouri Pacific Railroad osana Geneseon ja Pueblon välistä rataa, ja sen omistaa Union Pacific Railroad. Union Pacific vuokrasi rataosuuden Kansas & Oklahoma Railroadin edeltäjälle Central Kansas Railwaylle. Kansas & Oklahoma Railroadin hankkiessa koko Central Kansas Railwayn osakekannan myös rataosan vuokrasopimus siirtyi uudelle omistajalle. Nykyisin rataosalla liikennöidään vain jakelu-ja keräilyjunia, ja liikenne välillä McCracken–Healy on lakkautettu. ==Lähteet== ==Aiheesta muualla== * Kansas & Oklahoma Railroad: Ratakartta Luokka:Kansas and Oklahoma Railroad Luokka:Scottin piirikunta (Kansas) Luokka:Yhdysvaltain rataverkko
Rider Strong

Rider King Strong (s. 11. joulukuuta 1979 San Francisco, Kalifornia) on yhdysvaltalainen näyttelijä. Hänet tunnetaan parhaiten televisiosarjasta Isojen poikien leikit Shawn Hunterin roolista, josta hän voitti Blimp- palkinnon vuonna 2000. == Aiheesta muualla == * Rider Strong TV.comissa Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1979 syntyneet Luokka:Elävät henkilöt Luokka:Yhdysvaltalaiset lapsinäyttelijät
Víctor Elías

Víctor Elías Villagrasa Álvarez (s. 3. maaliskuuta 1991 Madrid, Espanja) on espanjalainen näyttelijä ja laulaja. Víctor Elíasin ensimmäinen pysyvä rooli oli Neus Asensin lapsi sarjassa Ellas son así. Sen jälkeen hän esitti pieniä osia erilaisissa sarjoissa, kunnes hän sai pääosan Telecincon Serranon perheestä, jonka myötä hän nousi kuuluisuuteen. Hän esittää perheen keskimmäistä poikaa Guillea, joka joutuu vaikeuksiin tämän tästä. Serranon perheen lisäksi Víctor Elías on näytellyt sivuosia elokuvissa ja televisiosarjoissa. Victor Elías ja Natalia Sanchez seurustelivat vielä sarjan jälkeen, mutta ovat sittemmin eronneet. Víctor Elías on ollut myös osa yhtyettä Santa Justa Klan, joka sai alkunsa Serranon perheestä ja julkaisi kaksi albumia. Hän oli ryhmän nuorin jäsen. Yhtye lopetettiin kuitenkin kahden suositun albumin jälkeen. == Filmografia == === Elokuvat === * Devil's Backbone (2001) * El florido pensil (2002) === Lyhytelokuvat === * Héroes de verdad (2004) * Nuestro pequeño secreto (2004) === Televisio === * Hermanas (1998) * Ellas son así (1999) * Antivicio (2000) * Hospital Central (2000) * Esencia de poder (2001–2002) * Javier ya no vive solo (2003) * Serranon perhe (2003–2008) * Sivurooleja eri sarjoissa ja elokuvissa (2009-) == Diskografia == * Santa Justa Klan: SJK (2005) * Santa Justa Klan: DPM (2006) == Aiheesta muualla == * Luokka:Espanjalaiset laulajat Luokka:Espanjalaiset näyttelijät Luokka:Vuonna 1991 syntyneet Luokka:Elävät henkilöt
Henry Wuorila-Stenberg

Henry John Carl Wuorila-Stenberg (s. 6. helmikuuta 1949 Helsinki) on suomenruotsalainen taidemaalari, jonka useissa teoksissa on ekspressionismin ja surrealismin sävyjä. Wuorila-Stenberg aloitti ekspressionistina, mutta suuntautui 1980-luvulla abstrakteihin aiheisiin ja vaihtoi samalla öljyvärit akryyliväreihin. Sittemmin hän on yhdistänyt mainittuja tyylilajeja ja käyttänyt teoksissaan myös öljypastelliliituja. ==Henkilöhistoria== Wuorila- Stenberg opiskeli Suomen taideakatemian yhteydessä 1967–1968 Erkki Heikkilän koeluokalla ja sen jälkeen Vapaassa taidekoulussa Tor Arnen ja Unto Pusan ohjauksessa. Hän jatkoi opintojaan Accademia di Belle Artissa Roomassa 1970–1971. Vuonna 1971 hän siirtyi Länsi-Berliiniin ja suoritti akateemisen loppututkinnon Hochschule für Bildende Künstessä 1974. Vuonna 1978 hän opiskeli Dresdenin Hochschule für Bildende Künstessä anatomiaa Gottfried Bammesin johdolla. Wuorila-Stenberg on toiminut maalaustaiteen opettajana Taideteollisessa korkeakoulussa 1984–1998 ja Kuvataideakatemiassa vuosina 1996–2005 ensin maalaustaiteen tuntiopettajana ja myöhemmin professorina ja maalausosaston johtajana. Wuorila-Stenberg on ollut yhteiskunnallisesti aktiivinen ja ottanut kantaa vähäosaisten puolesta. Wuorila-Stenbergille myönnettiin Suomi-palkinto vuonna 1996 ja Pro Finlandia -mitali 2004. Taidemaalariliitto kunniajäsen vuonna 2019. Vuonna 2013 hän julkaisi omaelämäkertansa Hämärän näkijä. Vanhemmat: Eläinlääkäri Harry John Robert Adolf Stenberg ja sairaanhoitaja Hillevi Marjatta Stenberg. == Lähteet == * ===Viitteet=== == Kirjallisuutta == * ==Aiheesta muualla== *Wuorila- Stenberg.com (myös paljon teoskuvia) *Kuvataiteilijamatrikkeli Luokka:Suomalaiset taidemaalarit Luokka:Suomalaiset professorit Luokka:Pro Finlandia -palkitut Luokka:Vuonna 1949 syntyneet Luokka:Elävät henkilöt
Bright Size Life

Bright Size Life on kitaristi Pat Methenyn debyyttialbumi vuodelta 1976. Triolevyllä nauhatonta sähköbassoa soittaa Jaco Pastorius ja rumpuja Bob Moses. ==Muusikot== *Pat Metheny – 6-kielinen kitara, 12-kielinen sähkökitara *Jaco Pastorius – nauhaton sähköbasso *Bob Moses – rummut ==Kappalelista== Kappaleet Methenyn ellei toisin mainittu. # # # # # # # # (Coleman) == Lähteet == Luokka:Vuoden 1976 esikoisalbumit Luokka:Yhdysvaltalaiset jazzalbumit
Toon Disney

Toon Disney oli Disney Channelin sisarkanava, joka aloitti toimintansa 1. elokuuta 2005. Muuten kanavat olivat melkein samanlaisia, mutta Toon Disneyllä esitettiin ainoastaan animaatioita. Suomessa kanava oli maksullinen ja näkyi vain satelliitti-, IPTV- ja kaapelitalouksissa. Suomen kielelle oli dubattu tai tekstitetty suurin osa kanavalla esitettävistä animaatioista. Ohjelmien lähetysaika Suomessa oli kello 7–23. Toon Disneyllä ei esitetty mainoksia tai väkivaltaa. Kanavan korvasi 12. syyskuuta 2009 Disney XD -niminen lastenkanava, joka on suunnattu erityisesti 6–14-vuotiaille pojille. == Ohjelmistoa == * Brandy ja Herra Whiskers * Disneyn Välitunti * Fillmore * Hopon poppoo * Jake Long – amerikkalainen lohikäärme * Keisarin uusi koulu * Lilo ja Stitch * Kim Possible * Kummikarhut * Lloyd in Space * Disneyn klassikkopiirretyt * Mikin klubi * Nokkapokka * Paljon melua Maggiesta * Vaihdokit * 101 dalmatialaista * Ankronikka * Akun tehdas * Aladdin * Timon ja Pumba * Disneyn Tarzanin legenda * Buzz Lightyear of Star Command * Pilipalipilotit * Tikun ja Takun pelastuspartio * Varjoankka * Dave the Barbarian * Super Mario World == Aiheesta muualla == * Toon Disney -sivu USA * Toon Disney Scandinavia ohjelma tiedot Luokka:Lastenkanavat Luokka:Disneyn televisioverkot Luokka:Yhdysvaltalaiset televisiokanavat Luokka:Vuonna 2005 perustetut televisiokanavat Luokka:Vuonna 2009 lakkautetut televisiokanavat
Jānis Pujāts

Jānis Pujāts (s. 14. marraskuuta 1930) on Riian arkkipiispa ja yksi roomalaiskatolilaisen kirkon kardinaaleista. Hän oli mukana valitsemassa uutta paavia Benedictus XVI:ta vuonna 2005. Pujāts on lausunnoissaan tuominnut homoseksuaalisuuden ankarasti. Aihe nousi pintaan Riiassa, Latviassa, järjestettäväksi aiotun homomarssin protestien yhteydessä kevätkesällä 2007. Pujātsista tehtiin 21. helmikuuta 1998 kardinaali in pectore ja tieto julkistettiin vuonna 2001. Luokka:Latvialaiset kardinaalit Luokka:Katoliset arkkipiispat Luokka:Vuonna 1930 syntyneet Luokka:Elävät henkilöt
Olavi Tuomi

Matti Olavi "Ola" Tuomi (22. toukokuuta 1932 Helsinki - 14\. marraskuuta 2006 Helsinki) oli suomalainen elokuvaaja ja näyttelijä. == Ura == Tuomi aloitti Suomen Filmiteollisuudessa jo 15-vuotiaana. Pian hän toimi jo kuvausassistenttina ja aloitti B-kuvaajana Matti Kassilan, Aarne Tarkaksen ja Edvin Laineen varhaisissa filmeissä. Ensimmäinen merkittävä työ oli Tuntemattoman sotilaan (1955) kuvaajana Pentti Unhon ja Osmo Harkimon rinnalla. Tuomi harjoitti uraansa monissa filmeissä, esimerkiksi Pekka ja Pätkä -elokuvissa sekä useissa sotilasfarsseissa. Hän kuvasi myös 1960-luvulla monia filmejä, esimerkiksi elokuvat Komisario Palmun erehdys (1960), Kuu on vaarallinen (1962) ja Pojat (1962). 1960-luvun loppupuolella ja 1970-luvun alussa hän toimi Laineen filmeissä Täällä Pohjantähden alla (1968) ja Akseli ja Elina (1970), joissa hän myös näytteli. Tuomi kuvasi vielä loppu-urallaan Laineen viimeisiä elokuvia ja toimi myös apulaisohjaajana. Myöhemmin hän oli Aki Kaurismäen elokuvien valaisijana ja kuvauspäällikkönä. Urallaan hän kuvasi kaikkiaan nelisenkymmentä elokuvaa ja sai Jussi-patsaan kuvauksesta kolmesti. Tuomi näytteli myös noin kymmenessä suomalaisessa elokuvassa. Hän oli naimisissa kuvaussihteeri Maila Toivon (myöh. Tuomi) kanssa. Tuomi kuoli 74-vuotiaana lyhyen sairauden jälkeen Helsingissä. Hänet on haudattu Honkanummen hautausmaalle Vantaalle. ==Palkinnot== * Parhaan mustavalkoisen kuvauksen Jussi: Pojat, 1963 * Parhaan kuvauksen Jussi: Isä meidän, 1994 * Parhaan kuvauksen Jussi: Seasick, 1997Filmiaura Jussit.fi: Jussi-voittajat kautta aikojen == Elokuvia == *Veteraanin voitto (1955) *Tuntematon sotilas (1955) *Rakas lurjus (1955) *Rakas varkaani (1957) *Pekka ja Pätkä sammakkomiehinä (1957) *Sven Tuuva (1958) *Murheenkryynin poika (1958) *Pekka ja Pätkä Suezilla (1958) *Vatsa sisään, rinta ulos! (1959) *Ei ruumiita makuuhuoneeseen (1959) *Skandaali tyttökoulussa (1960) *Opettajatar seikkailee (1960) *Komisario Palmun erehdys (1960) *Kankkulan kaivolla (1960) *Olin nahjuksen vaimo (1961) *Kertokaa se hänelle... (1961) *Pojat (1962) *Pinsiön parooni (1962) *Kuu on vaarallinen (1962) *Jengi (1963) *Johan nyt on markkinat! (1966) *Täällä Pohjantähden alla (1968) *Akseli ja Elina (1970) *Aatamin puvussa... ja vähän Eevankin (1971) *Pohjantähti (1973) *Meiltähän tämä käy (1973) *Viimeinen savotta (1977) *Ruskan jälkeen (1979) *Tulitikkuja lainaamassa (1980) *Akaton mies (1983) *Hirtettyjen kettujen metsä (1986) *Akallinen mies (1986) *Hyvästi ennen aamua (1989) *Isä meidän (1993) *Seasick (1996) ==Lähteet== ==Aiheesta muualla== * Olavi Tuomen muistokirjoitus Helsingin Sanomissa Luokka:Suomalaiset elokuvaajat Luokka:Suomalaiset näyttelijät Luokka:Jussi-palkinnon saajat Luokka:Vuonna 1932 syntyneet Luokka:Vuonna 2006 kuolleet
Kuin surmaisi satakielen

Kuin surmaisi satakielen () on yhdysvaltalaisen kirjailija Harper Leen esikoisromaani, joka ilmestyi vuonna 1960. Kirjan on suomentanut Maija Westerlund, ja suomennoksen julkaisi vuonna 1961 Gummerus. Teoksesta on julkaistu sen jälkeen useita painoksia. Romaani sai kaunokirjallisuuden Pulitzer-palkinnon vuonna 1961. Romaanin pohjalta tehtiin vuonna 1962 ensi- iltansa saanut elokuva Kuin surmaisi satakielen, jonka on ohjannut Robert Mulligan ja käsikirjoitukseksi sovittanut Horton Foote. Harper Leen varhainen käsikirjoitus 1950-luvulta, Kaikki taivaan linnut, julkaistiin heinäkuussa 2015. Siinä on joitakin samoja henkilöitä kuin romaanissa Kuin surmaisi satakielen. == Juoni == Kuin surmaisi satakielen sijoittuu 1930-luvulle kuvitteelliseen Maycombin kaupunkiin Alabamaan. Kolmen vuoden ajanjakson kattava kertomus esitetään Jean Louise ("Scout") -tytön näkökulmasta, joka on kirjan alkaessa kuusivuotias. Scout asuu asianajajaisänsä Atticuksen ja vanhemman veljensä Jemin kanssa uneliaassa pikkukaupungissa, jossa lapset kasvavat ja käyvät koulua onnellisina. Atticus Finch kuitenkin ottaa asiakseen puolustaa oikeudenkäynnissä mustaa miestä (Tom Robinson), joka on syytettynä valkoisen tytön raiskauksesta. Atticus kuvataan oikeamielisenä henkilönä, joka noudattaa omia korkeita moraalisia normejaan, mutta Maycombin kaupunki näyttää asian edetessä ennakkoluuloisen ja rasistisen puolensa. == Omaelämäkerrallisuus == Kuin surmaisi satakielen -romaania on kuvattu nuoren tytön kasvutarinaksi, jossa on runsaasti kirjailijan omaelämäkerrallisia piirteitä. Harper Lee kasvoi Alabamassa pienessä Monroevillen kaupungissa, ja hänen isänsä Amasa Coleman Lee oli asianajaja. Tarinan perheen sukunimi Finch on Leen äidin tyttönimi. Kirjan päähenkilössä, poikamaisessa Scout-tytössä, on samoja piirteitä kuin kirjailijassa lapsena, ja Scoutin ystävän Dill-pojan hahmo perustuu Leen lapsuudenystävään Truman Capoteen. Kun Lee oli lapsi, hänen kotiseudullaan Alabamassa 1930-luvulla pidettiin Scottsboron oikeudenkäynnit, joissa yhdeksää nuorta mustaa miestä syytettiin kahden valkoisen naisen raiskaamisesta. Heikoista todisteista huolimatta kaikki miehet tuomittiin kuolemaan lukuun ottamatta nuorinta, joka oli 13-vuotias. Useiden oikeuskäsittelyjen jälkeen neljä miehistä tuomittiin vuosiksi vankilaan. Heidät armahdettiin lopulta vuosikymmenien päästä. == Kirjan nimi == Matkijalintua () käytetään kirjassa symboloimaan viattomuutta ja epäoikeudenmukaisuuden uhreja. Atticus varoittaa lapsiaan ampumasta matkijalintuja, sillä ne tuottavat laulullaan pelkkää iloa: Oikeudenkäynnin jälkeen paikallislehden pääkirjoituksessa puhutaan jälleen laululinnuista: Ja kirjan lopussa Scout palaa itse asiaan: == Lähteet == == Aiheesta muualla == * Avola, Pertti: Ajaton nykyklassikko ei latista teemojaan. Helsingin Sanomat 11.2.2008. Luokka:Yhdysvaltalaiset romaanit Luokka:Vuoden 1960 kirjat Luokka:Seulonnan keskeiset artikkelit